Innu lin-Naxxar Astratt: L-Innu lin-Naxxar huwa biss wieħed minn għadd t'innijiet għall-mużika ta' Dun Anton Xiberras (1922-2006), qassis-poeta Naxxari, ippreżentat waqt waħda minn żewġ taħditiet li jiena tajt fit-2 ta' Frar u s-7 ta' Marzu ta' dis-sena. Dat-taħditiet saru fis-sala tal-anness tal-knisja parrokkjali u kienu organizzati mill-'Għaqda Wirt Kulturali Naxxari'. Iż-żewġ serati, li għalihom attendiet folla mdaqqsa, kienu jinkludu wkoll interventi mużikali bis-sehem ta' Jean-Marc Fabri u Natasha Abela (pjanisti), u Martina Abela u Chanelle Cardona (kantanti). Għall-benefiċċju ta' dawk li forsi ma kinux jafu jew ma setgħux jattenduhom, qed inġib xi siltiet minn parti mit-taħdita li tittratta l-Innu lin-Naxxar. Minn hawn nixtieq nirringrazzja lil Charles Cachia talli għoġbu jgħaddili l-partitura tal-innu biex stajt noħroġ parti għall- pjanu u nanalizzah, u lil Mro. Victor Fenech tal-informazzjoni u ritratti li għoġbu jagħtini biex stajt nagħti aktar ħajja lill-artiklu tiegħi. Kliem muftieħ: Naxxar; Kunsill Lokali Naxxar; Innu lin-Naxxar; Mro. Victor Fenech; Dun Anton Xiberras; Universitv of Malta 'Ġ.F. Abela' Junior College; Għaqda Każini tal-Banda, Għaqda Mużikali Marija Bambina; Banda Vittorja, Naxxar; Għaqda Kulturali Wirt Naxxari Huma bosta x-xogħlijiet li ħarġu mill-pinna ta' Dun Anton Xiberras, fosthom stejjer, rakkonti, ħrejjef u leġġendi barranin, drammi, buzzetti, skizzi u tant u tant poeżija bil-Malti għax minn ewlu kien iħobb jikteb b'ilsien pajjiżu. Kien għadu żagħżugħ ta' 16-il sena jattendi s-seminarju meta ħarbex l-ewwel poeżiji. Fl-1943, fl-eqqel tal-Gwerra, tħajjar iwaqqaf il-fergħa Naxxarija tax-'Xirka tal-Malti għat-Tfal — it-tieni fergħa wara dik tal-Gżira mwaqqfa minn Bro. Amerv Charles Caruana, fsc - imma wara ħames snin kellha twaqqaf il-ħidma tagħha minħabba li ġie msejjaħ biex jagħti s-servizz pastorali tiegħu fil-parroċċa ta' San Ġiljan. Fl-1946 ta' bidu għar-rivista Naxxarija 'Id-Djarju tan-Naxxar' li tagħha kien editur. Għal xi żmien qasir kien ukoll President tal-Għaqda Artistika Naxxarija'. F'waħda mill-ftit rivisti li laħqu ħarġu minn dil-Għaqda, Dun Anton sejjaħ lilu nnifsu poeta, li bil-kitba tiegħu ried jagħmel ġieħ lir-raħal twelidu. Beda jiġbor saħansitra l-kitbiet kollha mxerrdin ta' pinen Naxxarin u jħeġġeġ oħrajn ħalli jiktbu. Ħafna kienu dawk li tħajru u baqgħu jiktbu. Sakemm kien għadu joqgħod in-Naxxar, Dun Anton kien diġà rebaħ għadd ta' premijiet għal poeżiji bil-Malti f'konkorsi differenti. Dun Anton Xiberras (1922-2006), l- awtur tal-versi tal-Innu lin-Naxxar Fl-1995, ftit wara t-twaqqif tal-Kunsilli Lokali, dak tan-Naxxar nieda gara għall-innu tiegħu. Dan kien intrebaħ minn Mro. Skontu, l-Innu kien ilu maħdum sa minn qabel ma kkompeta bih. Għaldaqstant, talab lil missieru biex isiblu lil xi ħadd magħruf mir-raħal biex jiktiblu l-versi u l-għażla waqgħet fuq Dun Anton, li min-naħa tiegħu aċċetta u nisiġhom wara li l-kompożitur kien bagħtlu l-mużika rrekordjata. L-Innu ndaqq għall-ewwel darba waqt serata li saret ġewwa l-Oratorju u li fiha Victor ngħata ċertifikat. Għal dil-okkażjoni kien sar Victor Fenech jirċievi t-trofew minn idejn is- arranġament għall-banda u kien ġie eżegwit mingħajr il-kant. Sindku Anġlu Xuereb. Warajh jidher il-kunsillier Pawlu Catania Versi: L-Innu fih erba' strofi li jiġu kollha fi kwartini bil-vers settenarju u bis-soltu rima a-b-ċ-b. Ħaġa li tispikka f'dal-Innu hi li ma fihx is-soltu ritornell, imma kif ser naraw, dan xorta waħda nħoloq permezz tal-mużika. Xi ħaġa dwar il-ħsieb tal-Innu: o. Fl-ewwel strofa ma jistax jonqos li l-poeta ma jagħtix ġieħ lir-raħal twelidu u jwiegħdu li jibqa' jgħożżu f'qalbu għal dejjem. o. It-ton fit-tieni strofa huwa wieħed patrijottiku: Ħabbewk missirijietna / Qalbiena, ħadmu sfiq / biex lilna, ulied uliedna, / tal-ħila juru t-triq. In-Naxxar hu magħruf sew għan-nies ta' ħila f'dawk li huma snajja'. Lin-Naxxarin li ġew qabilna huwa jseħilhom 'missirijietna' għax huma kienu jiffurmaw parti mill-ġrajjiet kbar u żgħar li nisġu lil raħalhom, u kien grazzi għalihom li llum kiber u sbieħ kif nafuh illum. o. It-tielef strofa għandha aktar minn prigjiera ċkejkna li fiha l-poeta jitlob lil kbir Alla biex jisma' t- talb tan-Naxxarin ħalli jibqgħu dejjem fl-imħabba lejn xulxin. o. L-aħħar strofa tiftaħ fuq nota ftit pessimista. Għal Victor seta' kien id-'destin kiefer' li biegħed lill-poeta minn raħal twelidu. Anki jekk stess bħala qassis novell hemmhekk sab lin-Naxxari Dun Anton Debono jgħinu, qalb il-poeta dejjem baqgħet marbuta man-Naxxar. Għaldaqstant, ma setax jonqos li ma jħossx in-nuqqas tar-raħal fejn twieled u trabba. L-istess strofa tagħlaq imbagħad fuq nota pożittiva għax skontu anki jekk id-destin jifridna, qalbna xorta waħda tibqa' tixxennaq biss għar-raħal fejn inkunu twelidna. In-Naxxari Victor Fenech ġej minn familja bi tradizzjoni twila mużikali li tibda minn Vitor Scerri u ż-żewġt uliedu Leli u Dun Karm, organista , ta' fama. Missieru Ġużeppi, in-neputi ta' Leli, wkoll kien organista u KUNSILL LOKALI L. . . ; i . D. NAXXAR kompożitur ta' ħila. Victor tgħallem il-mużika mingħand missieru u ) zijuh stess. Speċjalizza wkoll fid-daqq tal-kitarra ġazz u dik klassika fi żmien meta l-gruppi kitarristiċi kienu fl-aqwa tagħhom. F'Malta, daqq 4 daqqew miegħu. Għal snin twal għallem fl-Iskola tal-Mużika l-Belt. Fl- GHAR-REBH FIL- — J/Ż 1986 ingħata l-Gold Award minn ditta Belġjana bħala l-aqwa INNINAXKAĦ IĊ ib kompożitur tas-sena wara li xogħol tiegħu indaqq fil-Hollvwood Bowl. Għal perjodu ta' żmien, il-mużika tiegħu kienet tindaqq spiss fuq stazzjon tar-radju Ġermaniż. Victor hu wkoll gradwat fl-IT bħala Svstem Analvst and Programmer. Permezz tas-sistema MIDI hu rrekordja mal- A erbgħin kompożizzjoni fi stili u ġeneri differenti. Fost is-suċċessi l-aktar Iċ-ċertifikat li ngħata lil Mro. Victor għal qalbu nsibu l-Innu lin-Naxxar, rebbieħ ta' konkors imniedi mill- Fi h għar-rebħ fil-konkors Inn : : B Nawsar bid-data tad-19 ta' Mejju 1995 Kunsill Lokali tan-Naxxar fl-1995, u l-Innu għan-Naxxar Lions. Għal Victor dawn huma żewġ rigali li dejjem xtaq jagħti lil raħal twelidu. L-Innu għandu forma binarja (A 4 B). Fuq quddiem għandu introduzzjoni t'erba' battuti, filwaqt li s- sillaba tal-aħħar vers minn tar-raba' strofa sservi għal biex fuqha tinbena koda ta' tliet battuti. Kull taqsima fiha 16-il battuta magħmula minn żewġ sentenzi ta' tmienja l-waħda. Taqsima A tiġi f'żewġ frażijiet daqsinsew, fejn kull waħda mbagħad terġa' tinqasam f'biċċtejn iżgħar. Hu hawnhekk fejn wieħed jiskopri l-motiv li minnu tissensel il-melodija. Dan isir permezz ta' noti ta' valur differenti li jitqiegħdu wara xulxin b'mod imtarraġ fl-ewwel frażi, u b'intervalli pjuttost spissi fit-tieni waħda li fihom ikun hemm qabża bejn nota u oħra. Il-frażijiet kollha jibdew in aria, u dik tal-bidu ta' min jagħti kasha peress li bejn l-ewwel żewġ noti tagħha hemm intervall wiesa' ġmielu (eż. Għad li l-ewwel nofs tat-tieni sentenza hu l-istess, mhux hekk fit-tieni nofs tagħha peress li tispiċċa b'kadenza differenti. Għaldaqstant, sar it-tibdil meħtieġ fil-melodija biex ippermetta li dan iseħħ. Iż-żewġ sentenzi ta' ġo fiha, ħlief għall-kliem tal-versi li ġejjin minn strofi differenti, huma mużikalment identiċi. Il-melodija hawnhekk għandha ħabta tinżel 'l isfel, għallanqas fl- ewwel frażi ta' kull sentenza, għax fit-tieni nofs ma toffri l-ebda materjal ġdid peress li hija kopja eżatt tat-tieni frażi tat-tieni sentenza li nsibu fl-ewwel taqsima. Ħaġ' oħra li tispikka sew f'dit-taqsima hu l-mod kif tibda s-sentenza, mhux aktar in aria imma fuq il-parti forti tal-battuta, biex b'hekk tagħtiha bixra aktar imponenti (eż. Int ghan-dek il-Bam-bi-na li thar - set mis-smew — wiet; F'dik li hi armonija mbagħad, tneħħi xi ftit ta' kromatiċità 'l hawn u 'l hinn, il-mużika qajla titbiegħed mill-ilwien tradizzjonali, u kollox idur fuq l-istess tonalità. Dal-artiklu qed jitwassal lill-qarrejja Naxxarin fl-okkażjoni tal-festa titulari ta' Marija Bambin li ta' kull sena tiġi solennement iċċelebrata fin-Naxxar; u fl-okkażjoni tal-20 sena tal-orkestra tal-UM 'Ġ.F. Abela' Junior College taħt id-direzzjoni tiegħi.